CELEX: 62013TN0128
Language: hu
Date: 2013-03-01 00:00:00
Title: T-128/13. sz. ügy: 2013. március 1-jén benyújtott kereset — Vicente Gandia Pla kontra OHIM — Tesco Stores (MARQUES DE CHIVÉ)

27.4.2013   
            
            
               HU
            
            
               Az Európai Unió Hivatalos Lapja
            
            
               C 123/21
            
         2013. március 1-jén benyújtott kereset — Vicente Gandia Pla kontra OHIM — Tesco Stores (MARQUES DE CHIVÉ)
   (T-128/13. sz. ügy)
   2013/C 123/35
   A keresetlevél nyelve: angol
   
      Felek
   
   
      Felperes: Vicente Gandia Pla, SA (Chiva, Spanyolország) (képviselő: I. Temiño Ceniceros ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Tesco Stores Ltd (Cheshunt, Egyesült Királyság)
   
      Kereseti kérelmek
   
   A felperes azt kéri, hogy a Törvényszék
   
               —
            
            
               nyilvánítsa elfogadhatatlannak a jelen keresetet és mellékleteit;
            
         
               —
            
            
               helyezze hatályon kívül a fellebbezési tanács határozatát;
            
         
               —
            
            
               az OHIM-ot és a beavatkozót kötelezze a költségek viselésére.
            
         
      Jogalapok és fontosabb érvek
   
   
      A közösségi védjegy bejelentője: a felperes.
   
      Az érintett közösségi védjegy: a „MARQUES DE CHIVÉ” ábrás védjegy a 29., 32. és 33. osztályba tartozó áruk vonatkozásában –9 571 415. sz. közösségi védjegy.
   
      A felszólalási eljárásban hivatkozott védjegy vagy megjelölés jogosultja: a fellebbezési tanács előtti eljárásban részt vevő másik fél.
   
      A hivatkozott védjegy vagy megjelölés: az 1 520 720. sz. „MARQUES DE CHIVE” egyesült királyságbeli szóvédjegy a 33. osztályba tartozó áruk vonatkozásában.
   
      A felszólalási osztály határozata: a felszólalási osztály a 33. osztályba tartozó árukra vonatkozó védjegybejelentéssel szembeni felszólalást a tényleges használat elmaradása miatt elutasította.
   
      A fellebbezési tanács határozata: a fellebbezési tanács a vitatott határozatot hatályon kívül helyezte, és a védjegybejelentést a 33. osztályba tartozó áruk vonatkozásában elutasította.
   
      Jogalapok: a 207/2009 tanácsi rendelet 42. cikke (2) és (3) bekezdésének megsértése.